מדינת ישראל

משרד החינוך

אגף בכיר (תכניות לאומיות מערכתיות) אגף א שפות הפיקוח להוראת האנגלית

כ"א באייר תשע"ח

6 במאי 2018

לכבוד

מנהלי/ות מחוזות

מנהלי/ות בתי"ס תיכוניים

רשויות ובעלויות

שלום וברכה,

**הנדון: קול קורא לתוספת שעות בתוכנית הלאומית לקידום לימודי האנגלית – תכנית סולמות**

התכנית הלאומית לקידום לימודי האנגלית שמטרתה שהשפה האנגלית תהיה נגישה ודבורה בקרב תלמידי ישראל ללא קשר להשתייכותם המגזרית ולמקום מגוריהם תמשיך גם בשנה"ל **תשע"ט**.

התכנית מציעה אוסף של פעילויות נרחבות אחת מהן הינה תכנית "סולמות" שבה תלמידים מתקדמים מרמה נמוכה לרמה גבוהה יותר בבחינת הבגרות באנגלית. במסגרת התכנית ייבחרו בתי"ס ממשיכים שהשתתפו בתשע"ח ובתי"ס שיעמדו בקריטריונים שנקבעו לתוספת שעות לשלוש קטיגוריות ולא השתתפו בתכנית בתשע"ח.

**תוספת 2 שעות לפתיחת קבוצה ל-3,4 ו-5 יח':** לצורך הפעלת תכנית התגבורים, בתי הספר יקבלו  2 שעות תגבור בתקן של משה"ח לקבוצה לשלוש הרמות  )שלוש, ארבע או חמש יח'(. בתי ספר יכולים להירשם לעד שתי קבוצות.  
  
שעות הלימוד הן בנוסף לשעות הלימוד הרגילות.  את השעתיים הנוספות יש להוסיף למערכת הלימודים הרגילה. בתי ספר ידווחו בהמשך על השעות שבהן הקבוצות תלמדנה אנגלית.  
  
המטרה קידום תלמידים לרמת 3 יח"ל,  העברת תלמידים הלומדים אנגלית ברמה של 3 יח"ל  לרמה של 4 יח"ל ותלמידים הלומדים ברמה של 4 יח"ל לרמה של 5 יחידות לימוד ובכך לאפשר השגת תעודת בגרות איכותית, המסייעת בקבלה ללימודים אקדמיים.

מאחר ובתכנית ייחודית זו ניתנים שעות תקן, יש לוודא שהתלמידים המשתתפים  לא ינשרו. מעת לעת תתקיים בדיקת נוכחות תלמידים ע"י המפקחת לאנגלית או מנחה מטעם הפרויקט.

בתי ספר המעוניינים להגיש מועמדות לקבלת תוספת שעות מוזמנים להיכנס ולהירשם בקישור הבא:

<https://goo.gl/forms/sW9Xymsbx06u32ZB3>

מסמך הקריטריונים המסביר את תנאי הסף, מהות התוכנית , אופן חלוקת התקציב והתבחינים נמצא באתר אגף שפות - המזכירות הפדגוגית בקישור הבא:

<http://meyda.education.gov.il/files/Mazkirut_Pedagogit/English/skonica.pdf>

**תאריך אחרון להגשת הבקשה הוא 23/5/18 להתאים את התאריך**

בהצלחה

בברכה

מוהנא פארס ד"ר ציונה לוי

מנהל אגף בכיר מפמ"ר אנגלית

תכניות לאומיות מערכתיות

העתק:

מר שמואל אבואב, מנכ"ל המשרד.

ד"ר משה ויינשטוק, יו"ר המזה"פ.

ד"ר שוש נחום, סמנכ"לית , מנהלת המינהל הפדגוגי.

מר איל רם, סמנכ"ל, מנהל מינהל עובדי הוראה.

מר משה זעפרני, מנהל אגף א שפות.

גב' דסי בארי, מנהלת אגף חינוך על יסודי.

מר אבי קמינסקי , יו"ר איגוד מנהלי מחלקות חינוך.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

קרית הממשלה , רח' פל-ים 15 בנין ב' , חיפה 33095 טל' 04-8632500 פקס 04-8632501

דוא"ל muhana@education.gov.il